|  |
| --- |
| Ministeriet for Fødevarer, Landbrug og FiskeriSlotsholmsgade 121216 København K  |

|  |
| --- |
| 20.januar 2021Ref.: RKS |

|  |  |
| --- | --- |
| **Høring vedrørende Brexit-reserven i §5-udvalget**Danmarks Fiskeriforening PO har nedenstående bemærkninger til Finansministeriets notat om Brexit-reserven fremsendt den 18. januar 2021. Overordnet mener Danmarks Fiskeriforening PO (DFPO), at aftalen om det fremtidige forhold mellem EU og Storbritannien sætter det danske fiskeri under et historisk pres. Et pres der kan medføre et betydeligt tab af arbejdspladser. Særligt i Vest- og Nordjylland, hvor fiskeriet rammes hårdt af aftalen mellem EU og Storbritannien, der betyder, at EU’s fiskere samlet skal aflevere 25% af de fisk, der indtil i år er blevet fanget i britisk farvand. Set med DFPO’s øjne er det derfor helt nødvendigt, at der hurtigt kommer kompensationsforanstaltninger på plads, der kan afbøde konsekvenserne af Brexit og fremtidssikre det danske fiskeri i Nordsøen, og derfor vækker fremsendte notat også optimisme hos fiskerierhvervet selvom dansk fiskeri helst havde være brexit foruden. Hvad angår størrelsen på beløbet mener Danmarks Fiskeriforening, at det er positivt, at det forventes, at Danmark kan hjemtage 1,8 milliarder kroner i forbindelse med udmøntningen af Brexit-reservens første rate. Et beløb i den størrelsesorden giver mulighed for, at fiskeriet kan kompenseres krone til krone for de tab, der er lidt, og det mener vi bør prioriteres sådan, at de mange arbejdspladser fiskeriet skaber i landets havnesamfund kan bevares. Det gør sig i særdeleshed gældende for de fartøjer, der fanger demersale arter som torsk, sej, kuller og kulmule, da det demersale fiskeri betaler en meget høj pris for adgangen til britisk farvand, og derfor kommer under et større pres som følge af brexit end industrifiskeriet og det pelagiske fiskeri. Endelig opfordrer Danmarks Fiskeriforening til, at brexit-reserven udmøntes i tæt dialog med fiskerierhvervet sådan, at fiskerierhvervet kommer bedst muligt gennem den svære tid. Konkret mener vi, at der skal prioriteres tiltag, der sikrer den enkelte fisker og tiltag, der kan udvikle fiskeriet i en endnu mere bæredygtig retning socialt, økonomisk og miljømæssigt til gavn for de områder i Danmark, hvor fiskeriet i dag har stor betydning. På ovenstående baggrund ser DFPO frem til at samarbejde tæt med myndighederne om det forestående arbejde om at sikre, at brexit-reserven anvendes på den bedst mulige måde. Med venlig hilsenOle Lundberg LarsenUnderdirektør, Danmarks Fiskeriforening PO  |  |